ddrg/super_eurlex huggingface dataset:
KOMMISSIONENS FORORDNING (EF) Nr. 2054/96 af 25. oktober 1996 om offentliggørelse af det grafiske symbol for kvalitetslandbrugsprodukter, der er specifikke for regioner i Fællesskabets yderste periferi, og om fastlæggelse af betingelserne for reproduktion heraf

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer (1), senest ændret ved forordning (EF) nr. 2598/95 (2), særlig artikel 20, stk. 2 og 3,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (3), senest ændret ved Kommissionens forordning (EF) nr. 2537/95 (4), særlig artikel 31, stk. 2 og 3,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (5), senest ændret ved forordning (EF) nr. 2537/95, særlig artikel 26, stk. 2 og 3, og

ud fra følgende betragtninger:

I henhold til forordning (EØF) nr. 3763/91, (EØF) nr. 1600/92 og (EØF) 1601/92 blev der udarbejdet et grafisk symbol efter indkaldelse af bud for at øge kendskabet til og forbruget af uforarbejdede eller forarbejdede kvalitetslandbrugsprodukter, der er specifikke for regioner i Fællesskabets yderste periferi;

i Kommissionens forordning (EF) nr. 1418/96 (6) er der fastsat regler for anvendelsen af dette grafiske symbol;

for at nå ovennævnte mål bør det grafiske symbol stilles til rådighed for de i artikel 2 i forordning (EF) nr. 1418/96 definerede brugere, de erhvervsfolk, der er interesseret i at fremme disse produkter, forædle dem og markedsføre dem, samt forbrugerne;

der bør også fastlægges tekniske regler for reproduktion med henblik på korrekt anvendelse af det grafiske symbol -

UDSTEDT FØLGENDE FORORDNING:

Artikel 1

Det grafiske symbol, der er fastsat i artikel 20 i forordning (EØF) nr. 3763/91, artikel 31 i forordning (EØF) nr. 1600/92 og artikel 26 i forordning (EØF) nr. 1601/92, udformes som symbolet i bilaget.

Artikel 2

Ved reproduktion og anvendelse af det geografiske symbol skal de tekniske regler i bilaget overholdes.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 25. oktober 1996.

På Kommissionens

Franz FISCHLER

Medlem af Kommissionen

(1) EFT nr. L 356 af 24. 12. 1991, s. 1.

(2) EFT nr. L 267 af 9. 11. 1995, s. 1.

(3) EFT nr. L 173 af 27. 6. 1992, s. 1.

(4) EFT nr. L 260 af 31. 10. 1995, s. 10.

(5) EFT nr. L 173 af 27. 6. 1992, s. 13.

(6) EFT nr. L 182 af 23. 7. 1996, s. 9.

Bilag

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>

>REFERENCE TIL EN GRAFIK>
KOMMISSIONENS FORORDNING (EF) Nr. 2165/96 af 11. november 1996 om indstilling af fiskeri efter laks fra fartøjer, som fører finsk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3074/95 af 22. december 1995 om fastsættelse for 1996 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (3), senest ændret ved forordning (EF) nr. 1952/96 (4), fastsætter kvoter for laks i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af laks i farvandene i ICES-afsnit III b, c, d (EF-område), taget af fartøjer, som fører finsk flag eller er registreret i Finland, nået den for 1996 tildelte kvote; Finland har forbudt fiskeri efter denne bestand med virkning fra den 21. oktober 1996; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af laks i farvandene i ICES-afsnit III b, c, d (EF-område) fra fartøjer, der fører finsk flag, eller er registreret i Finland, må antages at have opbrugt den kvote, der er tildelt Finland for 1996.

Fiskeri efter laks i farvandene i ICES-afsnit III b, c, d (EF-område) fra fartøjer, der fører finsk flag eller er registreret i Finland, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 21. oktober 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. november 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 1.

(4) EFT nr. L 258 af 11. 10. 1996, s. 1.
KOMMISSIONENS FORORDNING (EF) Nr. 2162/96 af 11. november 1996 om indstilling af fiskeri efter sild fra fartøjer, som fører svensk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3089/95 af 21. december 1995 om fordeling for 1996 mellem medlemsstaterne af fangstkvoter for fartøjer, der udøver fiskeri i polske farvande (3), senest ændret ved forordning (EF) nr. 1852/96 (4), fastsætter kvoter for sild i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af sild i farvandene i ICES-afsnit III d (polske farvande) taget af fartøjer, som fører svensk flag eller er registreret i Sverige, nået den for 1996 tildelte kvote; Sverige har forbudt fiskeri efter denne bestand med virkning fra den 15. april 1996; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af sild i farvandene i ICES-afsnit VII d (polske farvande) fra fartøjer, der fører svensk flag, eller er registreret i Sverige, må antages at have opbrugt den kvote, der er tildelt Sverige for 1996.

Fiskeri efter sild i farvandene i ICES-afsnit III d (polske farvande) fra fartøjer, der fører svensk flag eller er registreret i Sverige, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 15. april 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. november 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 106.

(4) EFT nr. L 246 af 27. 9. 1996, s. 1.
KOMMISSIONENS FORORDNING (EF) Nr. 2161/96 af 11. november 1996 om indstilling af fiskeri efter tunge fra fartøjer, som fører fransk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), ændret ved forordning (EF) nr. 2870/95 (2), særlig artikel 21, stk. 3, og

ud fra følgende betragtninger:

Rådets forordning (EF) nr. 3074/95 af 22. december 1995 om fastsættelse for 1996 af de samlede tilladte fangstmængder for visse fiskebestande og grupper af fiskebestande samt af visse betingelser for fiskeri af disse fangstmængder (3), senest ændret ved forordning (EF) nr. 1952/96 (4), fastsætter kvoter for tunge i 1996;

for at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen ved en forordning fastsætter den dato, på hvilken de fangster, der er taget af fiskerfartøjer, som fører en medlemsstats flag, må antages at have opbrugt den tildelte kvote;

ifølge de oplysninger, der er meddelt til Kommissionen, har fangsterne af tunge i farvandene i ICES-afsnit VII f, g taget af fartøjer, som fører fransk flag eller er registreret i Frankrig, nået den for 1996 tildelte kvote; Frankrig har forbudt fiskeri efter denne bestand med virkning fra den 16. oktober 1996; det er derfor nødvendigt at opretholde denne dato -

UDSTEDT FØLGENDE FORORDNING:

Artikel 1

Fangsterne af tunge i farvandene i ICES-afsnit VII f, g fra fartøjer, der fører fransk flag, eller er registreret i Frankrig, må antages at have opbrugt den kvote, der er tildelt Frankrig for 1996.

Fiskeri efter tunge i farvandene i ICES-afsnit VII f, g fra fartøjer, der fører fransk flag eller er registreret i Frankrig, er forbudt, ligesom opbevaring om bord, omladning og landing af den ovenfor nævnte bestand, fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 16. oktober 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. november 1996.

På Kommissionens vegne

Emma BONINO

Medlem af Kommissionen

(1) EFT nr. L 261 af 20. 10. 1993, s. 1.

(2) EFT nr. L 301 af 14. 12. 1995, s. 1.

(3) EFT nr. L 330 af 30. 12. 1995, s. 1.

(4) EFT nr. L 258 af 11. 10. 1996, s. 1.
KOMMISSIONENS FORORDNING (EF) Nr. 2124/96 af 5. november 1996 om bestemmelse og forvaltning af landbrugselementet for visse varer med oprindelse i Letland og fremstillet af landbrugsprodukter, som er nævnt i bilagene til Rådets forordning (EF) nr. 3448/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter (1), særlig artikel 7, stk. 2, og

ud fra følgende betragtninger:

Ifølge protokol nr. 2 til aftalen mellem Det Europæiske Fællesskab, Det Europæiske Atomenergifællesskab og Det Europæiske Kul- og Stålfællesskab på den ene side og Republikken Letland på den anden side om frihandel og handelsanliggender (2) nedsættes landbrugselementerne for de varer, der er nævnt i protokollens bilag I, inden for de i protokollens bilag II fastsatte toldkontingenter;

varer henhørende under KN-kode 1806 31 00 og 1806 32 10 med oprindelse i Letland kan indføres i Fællesskabet med et nedsat landbrugselement; toldkontingenter skal åbnes i overensstemmelse hermed;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i Forbindelse med Handel med Forarbejdede Produkter uden for bilag II -

UDSTEDT FØLGENDE FORORDNING:

Artikel 1

1. Fra 1. januar til 31. december 1996 opkræves der for de i bilaget anførte varer med oprindelse i Letland et nedsat landbrugselement inden for de årlige toldkontingenter, der er fastsat deri.

2. De i bilaget anførte toldkontingenter forvaltes af Kommissionen efter bestemmelserne i Kommissionens forordning (EF) nr. 1460/96 (3) om gennemførelsesbestemmelser for præferencehandelsordningerne for visse varer fremstillet af landbrugsprodukter, jf. artikel 7 i Rådets forordning (EF) nr. 3448/93.

Artikel 2

I del 1 i bilag III til Kommissionens forordning (EF) nr. 1913/96 (4) om fastsættelse af størrelsen af de nedsatte landbrugselementer og tillægstolden, for perioden 1. juli til 31. december 1996 inklusive for indførsel til Fællesskabet af varer henhørende under Rådets forordning (EF) nr. 3448/93 inden for rammerne af aftaler med Republikken Estland, med Republikken Letland og med Republikken Litauen indsættes følgende linjer:

»1806 31 00 (*)

1806 32 10 (*)«.

Artikel 3

De i artikel 1 nævnte nedsatte landbrugselementer er de i forordning (EF) nr. 1913/96 anførte.

Artikel 4

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. november 1996.

På Kommissionens vegne

Martin BANGEMANN

Medlem af Kommissionen

(1) EFT nr. L 318 af 20. 12. 1993, s. 18.

(2) EFT nr. L 374 af 31. 12. 1994, s. 1.

(3) EFT nr. L 187 af 26. 7. 1996, s. 18.

(4) EFT nr. L 256 af 9. 10. 1996, s. 1.

BILAG

>TABELPOSITION>
KOMMISSIONENS FORORDNING (EF) Nr. 2123/96 af 5. november 1996 om ændring af forordning (EF) nr. 3846/87 om fastsættelsen af nomenklaturen over eksportrestitutioner for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 17, stk. 14, og

ud fra følgende betragtninger:

Med Kommissionens forordning (EØF) nr. 3846/87 (3), senest ændret ved forordning (EF) nr. 1222/96 (4), er der på grundlag af den kombinerede nomenklatur indført en nomenklatur for landbrugseksportrestitutioner; det er nødvendigt at foretage en tilpasning af denne for i højere grad at præcisere kravene til de oste, for hvilke der ydes eksportrestitution; erfaringerne har vist, at der er behov for i højere grad at præcisere kravene i forbindelse med produktkoderne for oste, for hvilke der ydes eksportrestitutioner, navnlig med hensyn til det maksimale vandindhold og det minimale fedtindhold;

fra 1. januar 1997 skal der i henhold til Kommissionens forordning (EF) nr. 1734/96 af 9. september 1996 om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif (5) foretages ændringer for visse produkter under KN-kode 0406; der bør derfor foretages en tilpasning af forordning (EØF) nr. 3846/87;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I sektor 9 i bilaget til forordning (EØF) nr. 3846/87 foretages følgende ændringer:

1) Oplysningerne vedrørende position KN 0406 erstattes af de oplysninger, der er anført i bilag I.

2) Oplysningerne vedrørende position KN 0406 erstattes af de oplysninger, der er anført i bilag II fra 1. januar 1997.

Artikel 2

Denne forordning træder i kraft på tiendedagen efter offentliggørelsen i De Europæiske Fællesskabers Tidende.

Artikel 1, punkt 1, anvendes på licensansøgninger, der indgives fra 15. november 1996.

Artikel 1, punkt 2, anvendes på licensansøgninger, der indgives fra 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. november 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 206 af 16. 8. 1996, s. 21.

(3) EFT nr. L 366 af 24. 12. 1987, s. 1.

(4) EFT nr. L 161 af 29. 6. 1996, s. 62.

(5) EFT nr. L 238 af 19. 9. 1996, s. 1.

BILAG I

>TABELPOSITION>

BILAG II

>TABELPOSITION>
KOMMISSIONENS FORORDNING (EF) Nr. 2154/96 af 11. november 1996 om visse overgangsforanstaltninger vedrørende iværksættelsen af Uruguay-rundens landbrugsaftale

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 13 samt de tilsvarende bestemmelser i de øvrige forordninger om fælles markedsordninger for landbrugsprodukter, og

ud fra følgende betragtninger:

Ifølge artikel 20, stk. 3, litra b), andet led, i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter (3), senest ændret ved forordning (EF) nr. 1384/95 (4), nedsættes den restitution, der følger af anvendelsen af restitutionssatsen for den faktiske destination, med 20 % af forskellen mellem denne restitutionssats og restitutionssatsen for den i eksportlicensen angivne destination i forbindelse med differentierede restitutioner, såfremt den i eksportlicensen angivne destination ikke er overholdt, og restitutionssatsen for den faktiske destination er lavere end den i licensen angivne restitutionssats; denne bestemmelse gælder for udførselsangivelser, der antages fra den 1. juli 1995; nedsættelsen blev indført for at sikre overholdelse af mængde- og værdilofterne i den landbrugsaftale, der blev indgået i forbindelse med Uruguay-runden;

for at undgå et brud i handelen og sikre en harmonisk overgang fra den ordning, der bestod inden den 1. juli 1995, til den nye GATT-ordning udstedes der ifølge Kommissionens forordning (EF) nr. 974/95 (5) eksportlicenser inden den 1. juli 1995, der kan anvendes efter nævnte dato; disse licenser skal ikke medregnes i den nye GATT-ordning; disse licenser bør derfor udtrykkeligt udelukkes fra at kunne omfattes af nedsættelsen på 20 % fra den 1. juli 1995;

de i denne forordning fastsatte foranstaltninger er i overensstemmelse med udtalelse fra alle de berørte forvaltningskomitéer -

UDSTEDT FØLGENDE FORORDNING:

Artikel 1

Efter anmodning, der indgives senest et år efter datoen for offentliggørelsen af denne forordning, gælder den nedsættelse på 20 %, der er fastsat i artikel 20, stk. 3, litra b), andet led, i forordning (EØF) nr. 3665/87, ikke for udførsler, der foretages i henhold til eksportlicenser, der er udstedt i forbindelse med forordning (EF) nr. 974/95.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. november 1996.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 126 af 24. 5. 1996, s. 37.

(3) EFT nr. L 351 af 14. 12. 1987, s. 1.

(4) EFT nr. L 134 af 20. 6. 1995, s. 14.

(5) EFT nr. L 97 af 29. 4. 1995, s. 66.
KOMMISSIONENS FORORDNING (EF) Nr. 2134/96 af 6. november 1996 om ændring af forordning (EF) nr. 3582/93 af 21. december 1993 om gennemførelsesbestemmelser til Rådets forordning (EØF) nr. 2073/92 om fremme af forbruget i Fællesskabet og udvidelse af markederne for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2073/92 af 30. juni 1992 om fremme af forbruget i Fællesskabet og udvidelse af markederne for mælk og mejeriprodukter (1), særlig artikel 4, og

ud fra følgende betragtninger:

I henhold til de gennemførelsesbestemmelser, der er fastsat i artikel 6, stk. 2, i Kommissionens forordning (EF) nr. 3582/93 (2), indgår de ansvarlige organer kontrakter om de godkendte foranstaltninger med de udvalgte ansøgere senest en måned efter, at beslutningen er meddelt medlemsstaterne; denne frist udløb 2. juni 1996 for produktionsåret 1995/96; i Grækenland bevirkede strejker hos de offentlige myndigheder, at der ikke kunne indgås kontrakter af denne art inden for fristen for produktionsåret 1995/96;

for Grækenlands vedkommende bør fristen for indgåelse af kontrakter for produktionsåret 1995/96 derfor forlænges til 31. december 1996; forsinkelsen i forbindelse med indgåelse af kontrakterne vil ikke nødvendiggøre en forlængelse af perioden til gennemførelse af foranstaltningerne ud over den ellers fastsatte frist;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EF) nr. 3582/93, artikel 6, stk. 2, indsættes efter første afsnit følgende afsnit:

»I Grækenland indgås kontrakterne for produktionsåret 1995/96 om de godkendte foranstaltninger med de udvalgte ansøgere inden 31. december 1996«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. november 1996.

På Kommissionens vegne

Franz FISCHLER

Medlem af Kommissionen

(1) EFT nr. L 215 af 30. 7. 1992, s. 67.

(2) EFT nr. L 326 af 28. 12. 1993, s. 23.
KOMMISSIONENS FORORDNING (EF) Nr. 2122/96 af 5. november 1996 om ændring af forordning (EF) nr. 1292/95 om ændring af forordning (EØF) nr. 2677/85 om gennemførelsesbestemmelser for ordningen vedrørende støtte til forbruget af olivenolie

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 1581/96 (2), særlig artikel 11, stk. 8, og

ud fra følgende betragtninger:

Artikel 4, stk. 1, i Kommissionens forordning (EØF) nr. 2677/85 (3), senest ændret ved forordning (EF) nr. 887/96 (4), anfører de bogstaver, der skal anbringes foran identifikationsnummeret på olivenoliens emballage, jf. artikel 2, stk. 2, i Rådets forordning (EØF) nr. 3089/78 (5), senest ændret ved forordning (EF) nr. 1582/96 (6); bogstavslisten blev tilpasset ved Kommissionens forordning (EF) nr. 1292/95 (7); i artikel 2 i forordning (EF) nr. 1292/95 er det fastsat, at de tidligere benyttede bogstaver kan anvendes indtil den 31. oktober 1996, så at allerede trykte etiketter kan opbruges; forordning (EF) nr. 1292/95 bør ændres for at forlænge overgangsperioden med seks måneder;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

I artikel 2, stk. 2, i forordning (EF) nr. 1292/95 ændres »31. oktober 1996« til »30. april 1997«.

Artikel 2

Denne forordning træder i kraft den 1. november 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. november 1996.

På Kommissionens vegne

Franz FISCHLER

Medlem af Kommissionen

(1) EFT nr. 172 af 30. 9. 1966, s. 3025/66.

(2) EFT nr. L 206 af 16. 8. 1996, s. 11.

(3) EFT nr. L 254 af 25. 9. 1985, s. 5.

(4) EFT nr. L 119 af 16. 5. 1996, s. 16.

(5) EFT nr. L 369 af 29. 12. 1978, s. 12.

(6) EFT nr. L 206 af 16. 8. 1996, s. 13.

(7) EFT nr. L 125 af 8. 6. 1995, s. 11.